Мал базары халық игілігіне берілді
"Мал базары халық игілігіне берілді" | "https://abai.kz/post/46417"
TITLE: Мал базары халық игілігіне берілді
URL: https://abai.kz/post/46417
META: "Мал базары халық игілігіне берілді" | "https://abai.kz/post/46417"
DATE: 28.10.2016
AUTHOR(s): Абай-Ақпарат
TOTAL WORDS: 205
TEXT: Түркістан қаласында тағы да айтулы шара. Тәуелсіздіктің 25-жылдығы қарсаңында  қала тұрғындарының қуанышында шек жоқ. Көптен бері шешімін таба алмай келе  жатқан түйткілді мәселе бүгін оң нәтижеге қол жеткізуде. Ол «Нұр-Әсем» мал базарының ашылуы. Ашылуға арнайы барып лентасын қиған қала әкімі базар ұжымына табыс тіледі. Базар басшылығы-жеке кәсіпкер Әбсәмат Мәткәрімұлы стандартқа сай соңғы үлгідегі, ашылған бұл орында екі жүз адамды жұмыспен қамтитынын тілге тиек етті. Түркістан қаласы және ауылдық округтердің негізгі күнкөріс саласы мал мен егін шаруашылығы екені  белгілі.Жыл өткен сайын мал басының артуы көңіл қуантады.Соның ішінде ІҚМ басы 81994 бас  106,5%-ға, қой-ешкі 437577 бас 104,5%-ға, жылқы 9983бас 108,5%-ға, түйе 2742 бас 105,4%-ға артты, шошқа 1089 бас, 82,4% құраған. Мемлекеттік бағдарламалар аясында мал басын асылдандыру саласы да ілгері дамып келеді.  Бүгінгі таңда ел экономикасының қозғаушы күшіне айналған шағын және орта кәсіпкерлікке мемлекет тарапынан ерекше қолдау көрсетіліп жатқаны белгілі. Соның ішінде жеке кәсіпкерлікті қолдау. Бүгінде әлемдік деңгейдегі «Даму концепсиясы» тұжырымдамасы жасалып жатыр. Онда өркениетті және дымыған қалалардың стандарттық талаптарға сәйкес келуі басты назарда. Сол үшін де тұжырымдамаға сәйкес қаламыз құрылымы, базарлар жүйесі  бойынша жалпыға бірдей стандартқа сай болуы керек. Ескі мал базардың қала келбетіне және де санитарлық талаптарға сәйкес келмеуін ескеріп, кәсіпкерге ыңғайлы жер ұсынылған болатын. Осы заманауи үлгідегі жаңа мал базар халықтың игілігіне жарайтын болады. Abai.kz
